Maaliskuun ilta
Ilta kuultava maaliskuun –
 taivon rannalla rusko
 päivän mennehen kuvastuu,
 aamun uudenko usko?

 Hanki hohtava maaliskuun,
 leikki varjon ja valon,
 rauha raukea illansuun
 tuoksut siintävän salon.

 Ilma värjyvä maaliskuun,
 enne entävän kevään.
 Juovun herkäksi haaveiluun
 talven horrosta herään.

 Ihme ilta on maaliskuun:
 päivän kiiltävä kulta
 taivon rannalta heijastuu,
 lemmen leimuten tulta.